recursal/SuperWikiNEXT-32B huggingface dataset:
**एडवर्ड जेनर** (सन्‌ 1749-1823) अंग्रेज कायचिकित्सक तथा चेचक के टीके के आविष्कारक थे। जेनर को अक्सर "इम्यूनोलॉजी का पिता" कहा जाता है, और उनके काम को "किसी अन्य मानव के काम से ज्यादा ज़िंदगी बचाने वाला" कहा जाता है। वह रॉयल सोसायटी के सदस्य थे। वह कोयल के बच्चों की परजीवीता (ब्रूड परजीवी) का वर्णन करने वाले पहले व्यक्ति थे। 2002 में, जेनेर को बीबीसी की 100 महानतम ब्रिटन्स की सूची में नामित किया गया था।

इनका जन्म 17 मई सन्‌ 1749 को बर्कले में हुआ। उट्टन में प्रारंभिक शिक्षा समाप्त करने के उपरांत ये सन्‌ 1770 में लंदन गए और सन्‌ 1792 में ऐंड्रय्‌ज कालेज से एमo डीदृ की उपाधि प्राप्त की।

अपने अध्ययन काल में ही इन्होंने कैप्टेन कुक की समुद्री यात्रा से प्राप्त प्राणिशास्त्रीय नमूनों को व्यवस्थित किया। सन्‌ 1775 में इन्होंने सिद्ध किया कि गोमसूरी (cowpox) में दो विभिन्न प्रकार की बीमारियाँ सम्मिलित है, जिनमें से केवल एक चेचक से रक्षा करती है। इन्होंने यह भी निश्चित किया कि गोमसूरी, चेचक और घोड़े के पैर की ग्रीज़ (grease) नामक बीमारियाँ अनुषंगी हैं। सन्‌ 1798 में इन्होंने 'चेचक के टीके के कारणों और प्रभावों' पर एक निबंध प्रकाशित किया।cow पॉक्स को इन्होंने वेरिआली वेक्सोन का नाम दिया और इस तकनिक को वेक्सीनेशन एन्ड या वेक्सीन का नाम दिया/

सन्‌ 1803 में चेचक के टीके के प्रसार के लिये रॉयल जेनेरियन संस्था स्थापित हुई। इनके कार्यों के उलक्ष्य में आक्सफोर्ड विश्वविद्यालय ने इन्हें एमo डीo की सम्मानित उपाधि से विभूषित किया। सन्‌ 1822 में 'कुछ रोगों में कृत्रिम विस्फोटन का प्रभाव' पर निबंध प्रकाशित किया और दूसरे वर्ष रॉयल सोसाइटी में 'पक्षी प्रव्राजन' पर निबंध लिखा। 26 जनवरी 1823 को बर्कले में इनका देहावसान हो गया।

1. ↑  Error: Unable to display the reference properly. See the documentation for details.
2. ↑  Error: Unable to display the reference properly. See the documentation for details.
3. ↑  Error: Unable to display the reference properly. See the documentation for details.
4. 1 2  Error: Unable to display the reference properly. See the documentation for details.
5. 1 2  Error: Unable to display the reference properly. See the documentation for details.
6. 1 2  Error: Unable to display the reference properly. See the documentation for details.
7. 1 2  Error: Unable to display the reference properly. See the documentation for details.
8. 1 2  Error: Unable to display the reference properly. See the documentation for details.
9. ↑  Error: Unable to display the reference properly. See the documentation for details.
10. 1 2 3  Error: Unable to display the reference properly. See the documentation for details.
11. ↑  Error: Unable to display the reference properly. See the documentation for details.
12. ↑  Error: Unable to display the reference properly. See the documentation for details.
13. ↑  Error: Unable to display the reference properly. See the documentation for details.
**गायत्री प्रभु** (जन्म: 1974) भारतीय उपन्यासकार हैं जो वर्तमान में मणिपाल, कर्नाटक में रहती हैं। उनकी सबसे हालिया पुस्तक 2017 में हार्पर कॉलिंस द्वारा प्रकाशित संस्मरण, *इफ आई हैड टू टैल इट अगेन* है।

शिक्षा
------

गायत्री ने मास कम्युनिकेशन रिसर्च सेंटर, जामिया मिलिया इस्लामिया, नई दिल्ली से मास कम्युनिकेशन में एमए की डिग्री प्राप्त की।

उपन्यास
-------

गायत्री प्रभु *द अनटाइटल्ड* (फोर्थ एस्टेट, हार्पर कॉलिन्स, 2016), *बर्डस्विम फिशफ्लाय* (रूपा प्रकाशन, 2006), और *माया* (इंडियलॉग पब्लिकेशन, 2003) उपन्यासों के लेखिका हैं।

*द अनटाइटल्ड*, 2016 में फोर्थ एस्टेट, हार्पर कॉलिन्स इंडिया द्वारा प्रकाशित किया गया। इसका शोध और लेखन एक दशक से भी अधिक समय और तीन महाद्वीपों पर किया गया था। यह उपन्यास 1799 के युद्ध के ऊपर है और भारतीय और पश्चिमी चित्रकला परंपराओं के एक साथ आने के बारे में है। जब अंग्रेजों ने टीपू सुल्तान को हराया था और अंत में भारतीय उप-महाद्वीप में वर्चस्व स्थापित किया था।

संस्मरण
-------

हार्पर कॉलिंस द्वारा प्रकाशित गायत्री प्रभु का संस्मरण *इफ आई हैड टू टैल इट अगेन*, को नवंबर 2017 में जारी किया गया। यह एक पिता की मृत्यु के बाद लिखा गया है और अवसाद के बारे में डब्ल्यु एच ओ के साल भर के अंतरराष्ट्रीय अभियान में प्रकाशित हुआ है। पुस्तक उदासी और लत पर भारतीय परिवारों की चुप्पी को दर्शाती है।

पुरस्कार
--------

अपने लेखन करियर के प्रारंभिक चरण से ही अपने काम के लिए मान्यता प्राप्त करते हुए, गायत्री ने 2011 में नेब्रास्का विश्वविद्यालय में सर्वश्रेष्ठ रचनात्मक पांडुलिपि के लिए प्रतिष्ठित वैरलैंड पुरस्कार जीता। गायत्री को प्रतिष्ठित सुशीला देवी साहित्य पुरस्कार के लिए पाँच लेखकों में से एक के रूप में सूचीबद्ध किया गया था। 

साहित्यिक क्षेत्र में अपने कार्य के लिए, 2019 में गायत्री ने अंग्रेज़ी में सर्वश्रेष्ठ लेखन के लिये प्रतिष्ठित आर. के. नारायण अवार्ड प्राप्त किया। यह पुरस्कार तमिलनाडु के मुख्यमंत्री द्वारा चेन्नई पुस्तक मेले के उद्घाटन के अवसर पर दक्षिण भारत के बुकसेलर्स एंड पब्लिशर्स एसोसिएशन (BAPASI) की ओर से दिया गया।

सन्दर्भ
-------

1. ↑  "the untitled". 6 October 2017. मूल से 30 मार्च 2019 को पुरालेखित. अभिगमन तिथि 30 मार्च 2019.
2. ↑  Keshavmurthy, Prashant. "In The Untitled, Gayathri Prabhu Magnifies the Miniature". *thewire.in*. मूल से 5 नवंबर 2017 को पुरालेखित. अभिगमन तिथि 30 मार्च 2019.
3. ↑  "संग्रहीत प्रति". मूल से 30 मार्च 2019 को पुरालेखित. अभिगमन तिथि 30 मार्च 2019.
मेलबर्न में एक फ़ुटबॉल खिलाड़ी दूसरे खिलाड़ी को गुदगुदाते हुए।
**गुदगुदाना** शरीर के किसी हिस्से को इस तरह से छूने का कार्य है जो अनैच्छिक मरोड़ या हँसी का कारण बनता है। गुदगुदी त्वचा भर में किसी हल्की उत्तेजना के परिणामस्वरूप होती है। गुदगुदी से संबंधित व्यवहार में मुस्कुराहट, हँसी, ऐंठन और रोंगटे खड़े होना शामिल है। गुदगुदी संवेदना को दो अलग-अलग श्रेणियों में विभाजित किया जा सकता है। एक पर त्वचा पर हल्की चाल के कारण हल्की कष्टप्रद सनसनी होती है, जैसे कोई कीट के चलने से। दूसरी पर कठोर, गहरे दबाव के कारण शरीर के विभिन्न क्षेत्रों की त्वचा पे छुने पर सुखद, हंसी-उत्तेजक भावना होती है। इन प्रतिक्रियाओं को मनुष्यों और अन्य नरवानर तक ही सीमित माना जाता है। 

जबकि हाथ की हथेली स्पर्श के लिए अधिक संवेदनशील है, ज्यादातर लोगों को लगता है कि उनके पैरों के तलवों में सबसे अधिक गुदगुदी होती है। अन्य गुदगुदी के लिये संवेदनाशील क्षेत्रों में बगल, धड़ के किनारे, गर्दन, घुटने, पेट, नाभि और पसलियाँ शामिल होते हैं। गुदगुदी सिर्फ दूसरे के करने से होती है और स्वयं नहीं की जा सकती।

सन्दर्भ
-------

1. ↑  "जानें क्‍यों होती है हमें गुदगुदी..." *आज तक*. 7 अगस्त 2016. मूल से 8 मई 2017 को पुरालेखित. अभिगमन तिथि 4 अक्टूबर 2018.
भारतीय राज्योँ में **उड़ीसा**  एक समृद्ध सांस्कृतिक और कलात्मक विरासत है,कारण अतीत में विभिन्न शासकों के शासनकाल के दौरान ओड़िशा में कला और पारंपरिक हस्तशिल्प, चित्रकला और नक्काशी, नृत्य और संगीत के रूपों में आज एक कलात्मक विविधता देने के लिए कई परिवर्तन हुए।

नृत्य और संगीत
--------------

### ओड़िसी

ओड़िसी नृत्य विशेष रूप से अपने आप में इतिहास में कई शैलियों के विलय को प्रदर्शित करता है। ओड़िसी भारत के आठ शास्त्रीय नृत्य रूपों में से एक है।

ओड़िसी नृत्‍य करते हुए एक नृत्य मंडली
ओड़िसी परंपरा तीन स्कूलों में ही अस्तित्व है: महरी, नर्तकी, और गोटीपूअ।

* **महरी** उड़िया देवदासियों या मंदिर लड़कियां थी।
* **गोटीपूअ** लड़कियों के रूप में कपड़े पहने युवा लड़के थे और उन्हें महरी द्वारा नृत्य सिखाया जाता था।
* **नर्तकी** नृत्य राज दरबार में होता था।

हस्तशिल्प
---------

ओड़िशा में मुख्य हस्तशिल्प पिपली काम, पीतल और बेल धातु, चांदी के महीन और पत्थर नक्काशी शामिल हैं।

कला
---

कोणार्क का प्रसिद्ध सूर्य मंदिर
पिपली अपनी कलाकृति के लिए जाना जाता है। पुरी में जगन्नाथ मंदिर, भूबनेस्वर में लिंगराज मंदिर , मुक्तेस्वर ,राजारानी और अनेक मंदिर अपने पत्थर की कलाकृति के लिए प्रसिद्ध है। 
कटक अपने चांदी के तारकशी काम, ताड़ का पट चित्र , नीलगिरी (बालासोर) प्रसिद्ध पत्थर के बर्तन और विभिन्न आदिवासी प्रभावित संस्कृतियों के लिए जाना जाता है।
कोणार्क में सूर्य मंदिर अपनी स्थापत्य वैभव के लिए प्रसिद्ध है, जबकि **संबलपुरी कपड़ा** विशेष रूप से संबलपुरी साड़ी, अपनी कलात्मक भव्यता में इसके बराबर होती है। 

ओड़िशा में उपलब्ध हथकरघा साड़िया चार प्रमुख प्रकार के होते हैं ,जैसे;

* इकत,
* बंधा,
* बोमकाइ
* पसपल्ली

### बालू कला

ओडिशा में, कला के रूप में बालू कला अद्वितीय प्रकार पुरी में विकसित की है।

बाहरी कड़ियाँ
-------------

| * दे
* वा
* सं
ओड़िशा |
| --- |
| राजधानी: **भुवनेश्वर** |
| बिषय | इतिहास ·  अर्थ-व्यवस्था ·  भूगोल ·  तरुलता और प्राणीजगत ·  भाषा ·  साहित्य ·  संस्कृति ·  कला ·  पर्यटन ·  ओड़िआ सिनेमा ·  ओड़िआ खाना |  |
| जिले | अनुगुल  ·  कटक  ·  कंधमाल ·  कलाहांडी ·  केन्दुझर ·  केन्द्रापड़ा ·  कोरापुट ·  खोर्धा ·  गंजाम ·  गजपति ·  जगतसिंहपुर ·  जाजपुर ·  झारसुगुड़ा ·  देवगढ़ ·  ढेंकानाल ·  मालकानगिरि ·  मयूरभंज ·  नबरंगपुर ·  नयागड़ ·  नुआपड़ा ·  पुरी ·  बरगढ़ ·  बालेश्वर ·  बलांगीर ·  बौध ·  भद्रक ·  रायगड़ा ·  सम्बलपुर ·  सुबर्णपुर  · सुन्दरगढ़ |
| प्रधान शहर | कटक ·  पुरी ·  बालेश्वर ·  ब्रह्मपुर · भुवनेश्वर ·  सम्बलपुर · राउरकेला |
| ओड़िशा प्रवेशद्वार |

सन्दर्भ
-------

1. 1 2  "Arts and crafts". Odisha Tourism. मूल से 9 जुलाई 2009 को पुरालेखित. अभिगमन तिथि March 31, 2009.
2. ↑  "Orissa Painting". Travel Mati.com. मूल से 3 मार्च 2009 को पुरालेखित. अभिगमन तिथि March 31, 2009.
गुरु रविदास के भक्त राजस्थान में जुलूस निकालते हुए
**गुरु रविदास जयंती**, माघ महीने में पूर्णिमा (माघ पूर्णिमा) के दिन पर मनाया जाने वाला गुरु रविदास का जन्मदिवस है। यह रैदास पंथ धर्म का वार्षिक केंद्र बिंदु है। जिस दिन अमृतवाणी गुरु रविदास जी को पढ़ी जाती है, और गुरु के चित्र के साथ नगर में एक संगीत कीर्तन जुलूस निकाला जाता है। इसके अलावा श्रद्धालु पूजन करने के लिए नदी में पवित्र डुबकी लगाते हैं, उसके बाद भवन में लगी उनकी छवि पूजी जाती है। हर साल, श्री गुरु रविदास जन्म स्थान मंदिर, सीर गोवर्धनपुर, वाराणसी में एक भव्य उत्सव के अवसर पर दुनिया भर से लाखों श्रद्धालुओं आते है। यह त्यौहार 2020 में 9 फरवरी को थी, और 2021 में 27 फरवरी को मनाई जायेगी।

जन्म
----

रविदास जी का जन्म सीर गोवर्धनपुर गाँव में हुआ था। वे कबीर जी के समकालीन थे, और अध्यात्म पर कबीर जी के साथ कई संवाद उपलब्ध हैं।

जयंती
-----

रविदास के जन्म को रविदास जयंती के रूप में मनाया जाता है। जातिवाद और अंधविश्वास के खिलाफ काम करने के कारण रविदास पूजनीय हैं। वह एक आध्यात्मिक व्यक्ति थे।

इस दिन, उनके अनुयायी पवित्र नदियों में स्नान करते हैं। फिर, वे अपने जीवन से जुड़ी महान घटनाओं और चमत्कारों को याद करके अपने गुरु रविदास जी से प्रेरणा लेते हैं। उनके भक्त उनके जन्म स्थान पर जाते हैं और रविदास जयंती पर उनका जन्मदिन मनाते हैं।

महत्व
-----

रविदास जयंती, रविदास जी के जन्म का प्रतीक है। रविदास जी जाति प्रथा के उन्मूलन में प्रयास करने के लिए जाने जाते हैं। उन्होंने भक्ति आंदोलन में भी योगदान दिया है, और कबीर जी के अच्छे दोस्त के रूप में पहचाने जाते हैं। रैदास पंथ का पालन करने वाले लोगों में रविदास जयंती का एक विशेष महत्व है, इसमे न केवल रविदास जी का अनुसरण करने वाले लोग, बल्कि अन्य लोग जो किसी भी तरह से रविदास जी का सम्मान करते हैं, जैसे कुछ कबीरपंथियों, सिखों और अन्य गुरुओं के अनुयायी, भी शामिल हैं।

इन्हें भी देखें
---------------

* रविदास
* कबीर जयंती

सन्दर्भ
-------

1. ↑  "संत रविदास जयंती कब है, कौन थे गुरु रविदास जी और कैसे बने संत". *दैनिक भास्कर*. 18 फरवरी 2019. अभिगमन तिथि 5 दिसम्बर 2020.
2. ↑  "गुरु रविदास जयंती 2021, 2022 और 2023". *PublicHolidays.in*. अभिगमन तिथि 5 दिसम्बर 2020.
3. ↑  Singh, Archana (2014-07-07). "Sant Ravidas - Biography (Jivani), History, Jayanti, Death" (अंग्रेज़ी में). अभिगमन तिथि 2020-10-01.
4. ↑  "Guru Ravidas Jayanti 2020: Date, Birth Anniversary, Story, Quotes |". *S A NEWS* (अंग्रेज़ी में). 2020-02-06. अभिगमन तिथि 2020-10-02.
5. ↑  "PM Narendra Modi pays tributes to Guru Ravidas". *The Economic Times*. अभिगमन तिथि 2020-10-02.
6. ↑  Feb 10, TNN / Updated:; 2020; Ist, 12:22. "In times of hatred, Sant Ravidas' beliefs most relevant today: Priyanka Gandhi Vadra | Varanasi News - Times of India". *The Times of India* (अंग्रेज़ी में). अभिगमन तिथि 2020-10-03.सीएस1 रखरखाव: फालतू चिह्न (link)
7. ↑  "Guru Ravidas Jayanti—Why it is celebrated!". *Zee News* (अंग्रेज़ी में). 2016-02-22. अभिगमन तिथि 2020-10-02.
8. ↑  "President greets nation on eve of Guru Ravidas Jayanti". *Zee News* (अंग्रेज़ी में). 2015-02-02. अभिगमन तिथि 2020-10-02.
**एलिज़ाबेथ कुबलर रॉस** ( जुलै ८, १९२६- औगुस्त २४ २००४) एक मशूर स्विस-अमेरिकन मनोचिकित्सक थी जिन्होने मृत्य और उस्के पास आने कि अनुभव कि विषय पर अनुसंधान की थी। वह इस अध्ययन क्षेत्र की एक मार्ग - निर्माता थी। वह 'औफ डेथ अन्ड दायिंग' (१९६९) नामक मशूर पुस्तक की लेखिका हैं। इसी पुस्तक में वह अप्नी मशूर सिद्धांत - 'शोक के पंच अवस्था' के बारे में पहली बार चर्चा करता है। 

वह २००७ 'अमेरिकन नेशनल वुमेन्स हौल औफ फेम' कि अधिष्ठापन बन गयी थी। उन्होने २० माननीय उपाधियों को प्राप्त की थी और जुलै १९८२ तक उन्होने १ लाख से ज़्यादा छात्राओं को मृत्य और उस्के पास आने कि अनुभव का विषय पर शिक्षा दी थी। 

चित्र:Kubler ross.jpgएलिज़ाबेथ कुबलर रॉस बहुत बीमार मरीजों की व्यवहार और मानसिक स्थिथी पर अनुसंधान करती थी।

जन्म और शिक्षा
--------------

एलिज़ाबेथ कुबलर रॉस का जन्म ८ जुलै १९२६ में स्विट्जरलैंड देश की ज़्यूरिख़ नामक जगह में हुई थी। उन्की परिवार का धर्म ईसाई धर्म थी। उन्होने अपनी उच्च अध्ययन के लिये मेडिकल की थी।

निजी जीवन
---------

१९५८ में उन्होने अपने विश्वविद्यालय का अमेरिकन मेडिकल छात्रा  एमानुएल रॉस से शदी की थी। इस शदी के करण वह स्विट्जरलैंड को छोडकर अमेरिका गयी थी। पुत्रचजन्म- संबंधी के कारण उन्होने मेडिकल को छोडकर साइकेट्री (मानसिक रोगों की चिकित्सा) का क्षेत्र को छुन ली थी।

अकादमिक व्यवसाय
---------------

१९५८ को कुबलर रॉस ने न्यूयॉर्क को स्थान बदल दी थी थाकी वह काम कर सके और अपनी उच्च अध्ययन कर सके। वे ज़्यादतर हॉस्पिटल में बहुत बीमार मरीजों की व्यवहार और मानसिक स्थिथी पर अनुसंधान करती थी। १९६२ में उनको कोलोराडो विश्वविद्यालय की मेडिकल विभाग में एक स्थान मिली थी। १९६३ को उन्होने अपना साइकेट्री का प्रशिक्षण को समाप्त की थी। १९६५ को वह शिकागो गयी थी। शिकागो विश्वविद्यालय की मेडिकल विभाग में वह एक प्रशिक्षक बन गयी थी। वह परंपरागत साइकेट्री के प्रथाओं के विरुध थी। मृत्य को सामने करने वाले मरीजों की व्यवहार और मानसिक स्थिथी पर अनुसंधान करने पर उन्होने 'औफ डेथ अन्ड दायिंग' (१९६९) नामक पुस्तक को लिखी थी। इस पुस्तक में वह 'शोक के पंच अवस्था' का सिद्धांत के बारे में चर्चा करते हुए कहती हैं कि जब किसी मरीज को अपने मृत्य के बारे में खबर आता हैं तब वह इन पांच अवस्थाओं में पड जाता हैं- इनकार, क्रोध, सौदेबाजी, डिप्रेशन और स्वीकार।

मौत
---

१९९५ में उन्को बहुत बार आघात की समस्या आई थी जिस्के कारण वह स्तंभित हो गयी थी। २००४ में अपनी अरिज़ोना की घर में उनकी देहांत हो गयी थी।

संदर्भों
--------


1. ↑  "संग्रहीत प्रति". मूल से 9 सितंबर 2016 को पुरालेखित. अभिगमन तिथि 5 सितंबर 2016.
2. ↑  "संग्रहीत प्रति". मूल से 3 सितंबर 2016 को पुरालेखित. अभिगमन तिथि 5 सितंबर 2016.
गुलाब्
**गुलाब जल** गुलाब की पंखुड़ियों से निकाला गया द्रव है। इसका उपयोग भोजन में फ्लेवर देने, कुछ सौन्दर्य प्रसाधनों एवं दवाओं के निर्माण एवं धार्मिक कार्यों में किया जाता है। यह एशिया और यूरोप में प्रयुक्त होता है।

यूं बनता है गुलाब जल
--------------------

डेरा में गुलाब जल देसी विधि से भट्ठियों पर तैयार किया जाता है। गुलाब जल बनाने वाले भानू प्रताप इंसां ने बताया कि गुलाब जल तैयार करने के लिए पांच भट्ठियां लगी हुई हैं। सूर्योदय से पूर्व गुलाब के फूलों को तोड़ा जाता है। 

भट्ठियों पर रखे तांबे के देग में 40 किलो फूल व इतना ही पानी डालकर भट्ठी चालू कर दी जाती है। देग में जो भाप बनती है उसे बांस की नली से तांबे के मटके में एकत्रित कर ली जाती है। ठंडा होने पर यह गुलाब जल में परिवर्तित हो जाती है। उन्होंने बताया कि 40 किलो फूलों से लगभग 35 लीटर गुलाब जल बन जाता है। 

गुलाब जल ‘ए’ ‘बी’ व ‘सी’ श्रेणी में निकाला जाता है। ‘ए’ व ‘बी’ श्रेणी का गुलाब जल काम में लिया जाता है जबकि सी श्रेणी को वापस देग में डाल दिया जाता है। 

गुलाब जल बनाने का कार्खाना
इस विधि में एक बार गुलाब जल तैयार करने में 6-7 घंटे लग जाते हैं। उन्होंने बताया कि सीजन में 4000 लीटर गुलाब जल तैयार किया जाता है। इसके अलावा थोड़ी बहुत मात्रा में गुलाब का तेल भी बनाया जाता है जो करीब 40 क्विंटल में एक किलो ही बन पाता है। इसलिए इसका उत्पादन कम ही किया जाता है।

श्रृंगार-प्रसाधन मे गुलाब जल का उप्योग्

गुणकारी है गुलाब जल
-------------------

गुलाब जल कई कार्यों में काम आता है। शर्बत व मिठाइयों में इसे प्रयुक्त किया जाता है। चेहरे की सुंदरता बढ़ाने, आंखों में डालने में काम लिया जाता है। विभिन्न दवाइयों में भी गुलाब जल का इस्तेमाल किया जाता है। डेरा के अस्पताल में भी गुलाब जल से दवाइयां बनाई जाती हैं। यही नहीं, गुलाब तेल सेंट बनाने व ऑफ सीजन में गुलाब जल बनाने में काम लिया जाता है। डेरा में गुलाब से गुलकंद भी बनाया जाता है। गुलाब जल एक बहुत अच्छा क्लींजर है। गुलाबजल चेहरे में मौजूद तेल और गंदगी को हटाकर, त्वचा के रोमछिद्रों को खोलने का काम करता है। जिस कारण एक्ने और मुंहासों नहीं होते।

  

देशी किस्म से बनता है गुलाबजल, तेल और गुलकंद

हरियाणा कृषि विश्वविद्यालय के बागवानी विभाग के अध्यक्ष डॉ॰ वीपी अहलावत ने बताया कि गुलाब की जवाला, नूरजहां और रोजडंस्कीना देशी किस्म का सुधरा हुआ कलमी किस्म है। इस किस्म का प्रयोग आमतौर पर सजावट के लिए होता है और इससे गुलाबजल, तेल या गुलकंद नहीं बनाया जाता। उन्होंने कहा कि गुलाब जल देशी विधि से ही बनाया जाता है और यही इसकी प्रचलित विधि है। बुलगेरियन रोज (देशी गुलाब की एक किस्म) में वालेटाइल तत्व ज्यादा होते हैं, से ही देशी विधि से तेल भी बनाया जाता है। यह तेल एक एकड़ की फसल में दो से ढाई लीटर तक तैयार हो जाता है जो ढाई से तीन लाख रुपए प्रति लीटर बिकता है।

बाहरी कड़ियाँ
-------------

* Simple Method Used to Make Rose Water
* Oman’s Rose Water in Jebel Akhdar

1. ↑  "संग्रहीत प्रति". मूल से 1 मार्च 2016 को पुरालेखित. अभिगमन तिथि 14 फ़रवरी 2015.
**चित्तरंजन पार्क** (Chittaranjan Park) भारत के दिल्ली नगर के दक्षिणी भाग में एक मुहल्ला है। प्रशासनिक रूप से यह दक्षिण दिल्ली ज़िले में स्थित है।

विवरण
-----

चित्तरंजन पार्क काली मंदिर में माँ काली मूर्ति
स्वाधीनता के दौरान पुर्ब बंगाल पाकिस्तान का हिस्सा बनने के कारण उधर से बहुत हिन्दू भारत को चले आए थे। उनमे से एक बड़े हिसते दिल्ली सहर मे बसे। उनके लिए १९६० सदी में दक्षिण दिल्ली के खाली इलाका में एक बस्ती स्थापन किए गए। उसे पहले UPDP नाम से कहा जाता था। १९८० सदी में उसे प्रसिद्ध बंगाली स्वाधीनता संग्रामी और समाज सेबी चित्तरंजन दास के नाम के अनुसार "चित्तरंजन पार्क "नामित किया गया। यहाँ बहुत सारे बंगाली संप्रदाय के लोग रहते है और यहाँ कालिकता सहर जैसे दुकाने , मछली का बाजार , मंदीरें , सांस्कृतिक केंद्र है।

इतिहास
------

देश बिभाजन के वक़्त पूर्बी बंगाल से बहुत हिंदुओं भारत आ कर बिभिन्न इलाकाओं बसे। इनमे से एक बड़ा हिस्ता दिल्ली आए थे। उसी इलाका का बहुत न्बंगली संप्रदाय का लोग भारत सरकार मे काम कर रहे थे। वो सब दिल्ली की इलाकाओं में रहे थे। उनके लिए एक बस्ती स्थापन के लिए कुछ प्रभाबी बंगाली ब्यक्ति चन्द्र कुमार मुखर्जी , आशुतोष दत्ता , उसी समय का मुखी निर्बाचन आयोग श्यामप्रसन्न सेनबर्माके नेतृत्व मे भारत सरकार के पास आबेदन किए। सरकार सन १९६० में दक्षिण दिल्ली के पास एक सरकारी इलाका इसके लिए प्रदान किए। इसी इलाका के नजदीक कालकाजी , ग्रेटर कैलाश ,अलकानन्दा और गोबिंदपुरी बस्ती बने है।

बस्ती
-----

चित्तरंजन पार्क इलाका में बंगाली शरनार्थीओ को प्लाट मिला था। बाद मे अन्नी बर्ग का लोगभी यहाँ मकान बनाकर बसे है। एहान ज़्यादातर रिटाइर ओफसरो , सरकारी कर्मचारीओं रहते है।

### बंगाली संप्रदायों का केंद्र

दिल्ली सहर में १७०० सताब्दी से बहुत बंगाली परिबार आ कर बसे थे। ब्रिटिश सरकार के समय मे भी बहुत बंगाली कर्मचारी दिल्ली मे थे। दिल्ली सहर का तीस हजारी इलाका मे एक काली मंदिर भी बने थे। दुर्गापूजा और कालीपुजा उसी लोगों ने दिल्ली को लाये थे। सन१९४७ के बाद बहुत बंगाली दिल्ली आए और दिल्ली के तिमिरपुर , करोलबाग इलाका मे रहते थे। चित्तरंजन पार्क बनने के बाद यह बंगाली संप्रदायों का केंद्र बना। यहाँ बंगाली नाटक , संगीत का आयोजन किया जाता है। यहाँ का बाजार मे बंगाली मछली , बंगला का मिठाई उपलब्ध होता है।

यातायात
-------

यहीं से इन्दिरा गांधी अंतर्रास्त्रीय हवाई अड्डे १७ किलोमीटर , नई दिल्ली रेल स्टेसन १६ किलोमीटर , निज़ामुद्दीन रेल स्टेसन ९ किलोमीटर और नई दिल्ली मेट्रो का नहरु प्लेस स्टेसन १ किलोमीटर की दूरी पर है।

इन्हें भी देखें
---------------

* दक्षिण दिल्ली ज़िला

बाहरी कड़ियाँ
-------------

* सी आर पार्क जालस्थल
* चित्तरंजन पार्क मार्किट, यूट्यूब विडियो

सन्दर्भ
-------

1. ↑  "Lonely Planet Rajasthan, Delhi & Agra," Lonely Planet, 2019, ISBN 9781788687416
2. ↑  "Delhi a Role Model of Urban India Part 2," Dr. K P Agrawal, Educreation Publishing, 2019
3. ↑  "संग्रहीत प्रति". मूल से 20 नवंबर 2015 को पुरालेखित. अभिगमन तिथि 18 जनवरी 2017.
4. ↑  Hiroshi Ishii; Katsuo Nawa (2007).
**काउंटेस एलिज़ाबेथ बाथोरी डी एक्सेड** ( Hungarian </link> , pronounced [ˈbaːtori ˈɛrʒeːbɛt] ; Slovak </link> ; 7 अगस्त 1560 - 21 अगस्त 1614) एक हंगेरियन रईस महिला और बथोरी के परिवार से कथित सीरियल किलर थी, जिसके पास हंगरी साम्राज्य (अब स्लोवाकिया) में जमीन थी।

बाथोरी और उसके चार नौकरों पर 1590 और 1610 के बीच सैकड़ों लड़कियों और महिलाओं को प्रताड़ित करने और उनकी हत्या करने का आरोप लगाया गया था उसके नौकरों पर मुकदमा चलाया गया और उन्हें दोषी ठहराया गया, जबकि बाथोरी को उसके घर तक ही सीमित रखा गया। उसे सेजटे के महल में कैद कर दिया गया था। 

बाथोरी के खिलाफ लगाए गए आरोपों को कई इतिहासकारों ने डायन-हंट के रूप में वर्णित किया है। 1989 में माइकल फ़ारिन जैसे अन्य लेखकों ने कहा है कि बाथरी के ख़िलाफ़ आरोपों को 300 से अधिक व्यक्तियों की गवाही द्वारा समर्थित किया गया था, जिनमें से कुछ ने भौतिक साक्ष्य और उसके समय मिली क्षत-विक्षत मृत, मरणासन्न और कैद लड़कियों की उपस्थिति का वर्णन किया था। गिरफ़्तार करना। *प्रेज़ेग्लाड नौक हिस्टरीस्किन्च* ( *ऐतिहासिक विज्ञान समीक्षा* ) के लिए 2018 के एक लेख में एलेक्जेंड्रा बार्टोसिविज़ ने कहा कि जब बाथोरी को सताया गया था, तो आरोप क्षेत्र में उसके परिवार के प्रभाव को नष्ट करने के लिए एक तमाशा थे, जिसे उसके पड़ोसियों के राजनीतिक हितों के लिए खतरा माना जाता था। हैब्सबर्ग साम्राज्य. 

बाथोरी के बारे में कहानियाँ शीघ्र ही राष्ट्रीय लोककथाओं का हिस्सा बन गईं। उसकी पिशाच प्रवृत्ति का वर्णन करने वाली किंवदंतियाँ, जैसे कि वह कहानी कि वह अपनी जवानी बरकरार रखने के लिए कुंवारी लड़कियों के खून से नहाती थी, आम तौर पर उसकी मृत्यु के वर्षों बाद दर्ज की गईं और अविश्वसनीय मानी जाती हैं। कुछ लोग इस बात पर जोर देते हैं कि उन्होंने ब्रैम स्टोकर की *ड्रैकुला* (1897) को प्रेरित किया, हालांकि उपन्यास पर स्टोकर के नोट्स ने इस परिकल्पना का समर्थन करने के लिए कोई प्रत्यक्ष प्रमाण नहीं दिया। उनके लिए जिम्मेदार उपनामों और साहित्यिक विशेषणों में *द ब्लड काउंटेस* और *काउंटेस ड्रैकुला* शामिल हैं।
| **करकूक​ كركوك‎‎ / Kirkuk** |
| --- |
| मानचित्र जिसमें करकूक​ كركوك‎‎ / Kirkuk हाइलाइटेड है |
| सूचना |
| **राजधानी** : | करकूक |
| **क्षेत्रफल** : | ९,६७९ किमी² |
| **जनसंख्या**(२००३): • घनत्व : | ८,४८,००० ८७.६१/किमी² |
| **उपविभागों के नाम:** | ज़िले |
| **उपविभागों की संख्या:** | ४ |
| **मुख्य भाषा(एँ):** | अरबी, कुर्दी, आशूरी |

करकूक प्रान्त के ज़िलों का नक़्शा (पुराना)
**करकूक​ प्रान्त** (अरबी: كركوك‎‎, कुर्दी: کەرکووک‎, आशूरी: ܟܪܟ ܣܠܘܟ), जिसे **किरकुक प्रान्त** या **केरकूक प्रान्त** भी उच्चारित किया जाता है, इराक़ का एक प्रान्त है।

पुराना नाम
----------

१९७६ से २००६ तक करकूक प्रान्त का नाम 'अत-तमीम प्रान्त' था, जिसे औपचारिक अरबी भाषा में मुहाफ़ज़ात​ अल-तमीम (محافظة التأميم‎‎, Muḥāfażah At-Tamim) कहा जाता था। इसका अरबी में अर्थ 'राष्ट्रीयकरण प्रान्त' था और यह नाम इसलिए रखा गया क्योंकि यहाँ पर उस समय इराक़ी सरकार तेल और गैस के उत्पादन का राष्ट्रीयकरण कर रही थी। १९७६ से पहले इस प्रान्त का नाम 'करकूक प्रान्त' ही था।

लोग
---

इस प्रान्त की आबादी में कुर्दी लोगों का समुदाय सबसे बड़ा है। करकूक शहर और करकूक प्रान्त में भिन्न समुदायों की आबादी १९५७ में इस प्रकार थी:

|  |
| --- |
| करकूक प्रान्त में १९५७ की जनगणना की संख्याएँ |
| मातृभाषा | करकूक शहर | बाक़ी करकूक प्रान्त | पूर्ण प्रान्त | कुल आबादी का प्रतिशत |
| अरबी | २७,१२७ | ८२,४९३ | १,०९,६२० | २८.२% |
| कुर्दी | ४०,०४७ | १,४७,५४६ | १,८७,५९३ | ४८.२% |
| तुर्की | ४५,३०६ | ३८,०६५ | ८३,३७१ | २१.४% |
| आशूरी | १,५०९ | ९६ | १,६०५ | ०.४% |
| इब्रानी | १०१ | २२ | १२३ | ०.०३% |
| अन्य | ६,३३० | २१५ | ६,५४५ | १.७७% |
| कुल | १,२०,४०२ | २,६८,४३७ | ३,८८,८२९ | १००% |

१९६० के बाद से इराक़ की सरकार ने इस इलाक़े में भारी अरबीकरण की नीति अपनाए और यहाँ पर बाहर से बहुत से अरब ला कर बसाए गए। उसने कुछ ग़ैर-अरब समुदायों (जैसे की आशूरी/असीरियाई लोगों) पर भी ज़ोर डाला की वह स्वयं को जनगणनाओं में 'अरब' समुदाय में दर्ज कराएँ। इस से इस क्षेत्र में अरब बहुसंख्यक हो गए, हालांकि कि उनका वास्तविक प्रतिशत ठीक से नहीं बताया जा सकता था। सरकारी आंकड़ों के अनुसार कुर्द लोग १९५७ में ४८%, १९७७ में ३८% और १९९७ में सिर्फ़ २१% थे, जबकि अरब लोग १९५७ में २८%, १९७७ में ४५% और १९९७ में ७२% थे।

ज़िले
-----

प्रान्त के ज़िले इस प्रकार हैं:

* दाक़ूक़​ (Daquq, अरबी: داقوق‎)
* अल-हवीगा​ (Al-Hawiga, अरबी: الحويجة‎)
* करकूक​ (Kirkuk, अरबी: كركوك‎)
* दिब्स (Dibs, अरबी: دبس‎)
* मख़मूर​ (Makhmour, कुर्दी: مەخموور‎)

अक्सर इस प्रान्त में केवल ४ ज़िले गिने जाते हैं, क्योंकि मख़मूर​ ज़िले में भारी कुर्दी आबादी होने के कारण उसे इराक़ी कुर्दिस्तान स्वशासित प्रदेश ने अपने अरबील प्रान्त में शामिल कर लिया है।

इन्हें भी देखें
---------------

* इराक़ के प्रान्त

सन्दर्भ
-------

1. 1 2  Crisis in Kirkuk: The Ethnopolitics of Conflict and CompromiseNational and Ethnic Conflict in the 21st Century Archived 2016-01-05 at the Wayback Machine, Liam Anderson, Gareth Stansfield, pp. 43, University of Pennsylvania Press, 2011, ISBN 978-0-8122-4176-1

| * दे
* वा
* सं
इराक़ के प्रान्त |
| --- |
| बग़दाद  • 
बाबिल  • 
सलाहुद्दीन  • 
करबला  • 
दियाला  • 
नजफ़  • 
वासित  • 
अनबार  • 
मयसान  • 
नीनवा  • 
बसरा  • 
दोहूक  • 
ज़ी क़ार  • 
अरबील  • 
मुसन्ना  • 
करकूक  • 
क़ादिसियाह​  • 
सुलयमानियाह |  |
**गरज** या **गड़गड़ाहट** मुख्य रूप से बिजली के चमकते समय होती है। यह आकाशीय बिजली से निकालने वाले ध्वनि को कहते हैं। यह दूरी और बिजली के प्रकार पर निर्भर करता है। इसकी दूरी मापने के लिए इसके चमक और आवाज होने के बीच की दूरी को गिना जाता है। यह अचानक बढ़े दाब और तापमान के कारण होता है। जब अचानक से वायु का प्रसार होता है तो यह आवाज निकलता है।

|  |  |
| --- | --- |
|  | गरज
 वर्षा के समय हुए गरज के ध्वनि का एक छोटा उदाहरण।   |
| *सञ्चिका सुनने में परेशानी है? मीडिया सहायता देखें।* |

कारण
----

बादलों में गरज
यह मुख्य रूप से बादलों में अचानक से तापमान में बदलाव के कारण होता है। यह जब दो अलग तरह के बादल आस-पास आ जाते हैं, जिसमें एक गर्म और दूसरा ठण्डा होता है। इससे अचानक से ऊर्जा बाहर निकलने लगती है और इसी के कारण चमक और गरज के साथ बिजली भी गिरती है।

यह बिलकुल उस तरह का है, जैसे एक गर्म बर्तन पर ठंडा पानी डालने जैसा। जिससे ऊर्जा निकलती है और आवाज भी आता है। लेकिन तापमान में अधिक बदलाव होने के कारण ऊर्जा बिजली का रूप ले लेती है। ऐसा मुख्य रूप से तब होता है, जब तापमान गर्म होता है और ऊपर की ओर सफ़ेद बादल हो जो सूर्य के प्रकाश में अधिक गर्म हो जाता है और जब दूसरे क्षेत्र से ठंडी हवा के साथ वर्षा वाले बादल भी आ जाते हैं। इससे अचानक तापमान में बदलाव आ जाता है। लेकिन जब यह शांत हो जाता है तो बिजली भी धीरे धीरे शांत हो जाती है। जहाँ केवल एक ही प्रकार के मौसम हो और दूसरे तापमान के बादल न आते हों तो वहाँ बिजली नहीं बन पाती और न ही कोई गरज या चमक होती है।

इन्हें भी देखें
---------------

* तड़ित

सन्दर्भ
-------

1. ↑  "संग्रहीत प्रति". मूल से 15 अक्तूबर 2007 को पुरालेखित. अभिगमन तिथि 8 जून 2015.

बाहरी कड़ियाँ
-------------
**जयराम आचार्य** (4 जुलाई 1928 - 5 अप्रैल 2017) भारत के प्रसिद्ध सितार वदक थे। वे हिन्दी फिल्म संगीत के एक ऐसे चमकते सितारे थे जिनको हर संगीतकार अपने गानों की सुन्दरता बढ़ाने के लिए इस्तेमाल करना चाहता था। उन्होंने हज़ारों गीतों और फिल्मों की पृष्ठभूमि में सितार का कमाल सुनाया था। जयराम आचार्य वह व्यक्ति थे जिन्होंने सलिल चौधरी की ऑल टाइम क्लासिक "परख" के "ओ सजना, बरखा बहार आई" में अद्भुत परिचयात्मक सितार की भूमिका निभाई थी।

जयराम आचार्य का जन्म तमिलनाडु के एक ऐसे परिवार में हुआ था जिसमें सितार और वायलिन का बोलबाला था। लेकिन उनका 1939 में मुंबई आने का कारण हिंदी फिल्मों में गायक बनना था। इसी के चलते उन्होंने "नया ज़माना आया लोगों" (मेरा संसार, 1941) गीत के लिए कोरस में भी कोशिश की थी।

वर्ष 1946 में जयराम को म्यूज़िक कंपनी एचएमवी में शामिल होने का मौका मिला जहाँ उन्होंने पंडित रविशंकर जैसे सितार वादकों को देखकर सीखा और अपनी वादन शैली में काफी परिवर्तन किया। कुछ समय बाद वह प्रसिद्ध राजकमल कला मंदिर में शामिल हो गए जहाँ उन्हें "तीन बत्ती चार रास्ता" के गीत "अपनी अदा पर हूँ फ़िदा" में परदे पर आने का मौका मिला। 

आचार्य, जो बाद में पंचम दा की टीम के स्थाई सदस्यों में से एक थे, ने "छोटे नवाब" (1961) में आरडी बर्मन के पहले गीत "घर आजा घिर आए" में भी सितार वादन किया था।

जयराम आचार्य के सैकड़ों यादगार गीतों में "अजी बस शुक्रिया" (1958), फिल्म शारदा (1957) से "ओ चाँद जहाँ वो जाए", फिल्म गुड्डी (1971) से बोले रे पपिहरा और आंधी (1975) से "तेरे बिना ज़िन्दगी से" आपको अब सितार का संगीत अपने याद आने लगेगा। 

उनको अपने प्रसिद्ध निजी एल्बमों जैसे सितार गोज़ लैटिन (एनोक डेनियल के साथ), जिंगल बेल्स आदि के लिए काफी सराहना मिली थी। 1968 में उन्होंने बोसा नोवा संगीत का एक एल्बम जारी किया था जिससे प्रेरणा लेकर एंटोनियो जोबिम क्लासिक को निकाला गया था।

मुंबई का यशवंतराव नाट्य मंदिर, माटुंगा में 15 फरवरी 2009 को एक विशेष संगीत कार्यक्रम में जिन दो महान वाद्ययंत्र वादकों का उत्सव मनाया गया उनमें से एक थे सितार वादक जयराम आचार्य और बहुमुखी प्रतिभावान बुर्जोर लॉर्ड। फिल्म संगीतकारों के लिए स्वर आलाप के प्रोत्साहन और समर्थन का दावा करने के लिए यह एक और शाम थी। आचार्य सिने संगीतकारों की एसोसिएशन, मुंबई के संस्थापक सदस्यों में से एक थे।

जयराम आचार्य का 5 अप्रैल 2017 को निधन हो गया।

सन्दर्भ
-------

1. ↑  "जयराम आचार्य गायक बनने आए लेकिन सितार वादन से गीतों को सजाया". मूल से 1 नवंबर 2020 को पुरालेखित. अभिगमन तिथि 5 नवंबर 2020.
**गिरगिट** (Chameleon) पूर्वजगत छिपकली का एक क्लेड है, जिसकी जून 2015 तक 202 जीववैज्ञानिक जातियाँ ज्ञात थीं। यह सभी **कैमिलिओनिडाए** (Chamaeleonidae) नामक कुल में संगठित हैं। गिरगिट अपनी रंग बदलने की क्षमता के लिए जानी जाती हैं और कई रंगों में मिलती हैं।

व्यवहार
-------

गिरगिट को चढ़ाई और दृश्य शिकार के लिए अनुकूलित किया जाता है। उनकी जकड़ने योग्य पुच्छ का उपयोग स्थिरता प्रदान करता है जब वे वृक्षाच्छादन में एक शाखा पर चलते या आराम कर रहे होते हैं; इस वजह से, उनकी पुच्छ को अक्सर "पंचम अंग" कहा जाता है। एक अन्य चरित्र जो वृक्षारोपण के लिए लाभदायक है, वह यह है कि उनके शरीर पार्श्व रूप से कैसे संकुचित होते हैं; उनके लिए अपने वजन को यथासंभव समान रूप से वितरित करना महत्वपूर्ण है क्योंकि यह पेड़ों में टहनियों और शाखाओं पर स्थिरता प्रदान करता है। वे गर्म आवासों में रहते हैं जो वर्षावन से लेकर मरुस्थलीय परिस्थितियों तक, अफ़्रीका, मेडागास्कर, दक्षिणी यूरोप और दक्षिण एशिया में श्रीलंका तक विभिन्न प्रजातियों के साथ होते हैं।

शरीर
----

गिरगिट के पैर पक्षियों की तरह होते है जिसमें दो पंजे आगे की ओर और दो पंजे पीछे कि ओर सज्जित होते हैं और जिन पर यह दाएँ-बाएँ झुलती हुई चलती है। इनकी जीभ बहुत लम्बी और तेज़ी से बाहर आने वाली होती हैं जिनसे यह कीट व अन्य ग्रास पकड़ते हैं। इनके माथे और थूथन पर कांटे-जैसे सींग और चोटियाँ (क्रेस्ट) होते हैं और बड़ी गिरगिटों की पूँछ अक्सर लम्बी और लचकीली होती है जिस से वह टहनियाँ पकड़कर चढ़ने में निपुण होती हैं। इनकी आँखें अलग-अलग नियंत्रित होती हैं लेकिन शिकार करते हुए संगठित रूप से एक साथ काम करती हैं।

विस्तार
-------

गिरगिट वर्षावनों से लेकर मरुस्थल तक विश्व के कई गरम क्षेत्रों में पाई जाती है। इनकी जातियाँ अफ़्रीका, माडागास्कर, स्पेन, पुर्तगाल, दक्षिण एशिया आदि में पायी जातीं हैं। इन्हें मानवों द्वारा उत्तर अमेरिका में हवाई, कैलिफ़ोर्निया और फ़्लोरिडा भी ले जाया गया है और अब यह वहाँ भी पाई जाती हैं।

भारत की संस्कृति में
--------------------

मारवाड़ी भाषा में इसे "किरग्याटों" कहा जाता है। जब इसकी गर्दन का रंग गहरा लाल हो जाता है तो राजस्थान के निवासी इसे वर्षा के आने का शुभ संकेत मानते हैं।

इन्हें भी देखें
---------------

* छिपकली
* इगुआनिया

सन्दर्भ
-------

1. ↑  Glaw, F. (2015). "Taxonomic checklist of chameleons (Squamata: Chamaeleonidae)". Vertebrate Zoology 65 (2): 167–246.
2. ↑  Gibbons, J. Whitfield; Gibbons, Whit (1983). Their Blood Runs Warm: Adventures With Reptiles and Amphibians. Alabama: University of Alabamain Press. p. 164. ISBN 978-0-8173-0135-4.
3. ↑  James Macartney: Table III in: George Cuvier (1802) "Lectures on Comparative Anatomy" (translated by William Ross under the inspection of James Macartney). Vol I. London, Oriental Press, Wilson and Co.
4. ↑  Alexandre Brongniart (1800) "Essai d’une classification naturelle des reptiles. 1ère partie: Etablissement des ordres." Bulletin de la Science. Société Philosophers de Paris 2 (35): 81-82
5. ↑  Patricia Edmonds (September 2015). "True colors". National Geographic: p. 98.
कासल राइज़िंग (Castle Rising) इंगलैण्ड में स्थित सन् 1138 में बना एक गढ़ है
फिनलैंड में हैमीनलिना में हैम गढ़ [en]
**गढ़** (castle) ऐसा स्थापत्य होता है जिसमें किलाबन्दी करी गई हो जिस से उसपर आक्रमण करना या उसपर कब्ज़ा करना कठिन हो। यह अक्सर मध्यकाल में एशिया और यूरोप में बनाए जाते थे और इनमें शाही परिवार, कुलीनवर्ग के परिवार या सैन्य बलों का निवास स्थान हुआ करता था। महल और गढ़ में यह अन्तर है कि महलों में उनकी रक्षा के लिए किलाबन्दी नहीं होती थी और किलों और गढं में यह है कि किलों की प्राथमिक भूमिका निवास स्थल की नहीं थी। फिर भी किलों को अक्सर गढ़ कह दिया जाता है। गढ़ों की किलाबन्दियों में खंदक जैसी कई रक्षा-प्रणालियाँ मिलती हैं।

इन्हें भी देखें
---------------

* महल
* किला
* किलाबन्दी

सन्दर्भ
-------

1. ↑  Gravett, Christopher (1990), Medieval Siege Warfare, Oxford: Osprey Publishing, ISBN 0-85045-947-8
2. ↑  Johnson, Matthew (2002), Behind the Castle Gate: From Medieval to Renaissance, London: Routledge, ISBN 0-415-26100-7
3. ↑  Kenyon, J. (1991), Medieval Fortifications, Leicester: Leicester University Press, ISBN 0-7185-1392-4
**गूगूश** (फ़ारसी: گوگوش‎‎, Googoosh), जिनका असली नाम **फ़ाएग़ेह आतशीन** (फ़ारसी: فائقه آتشین‎, Faegheh Atashin) है, एक प्रसिद्ध ईरानी गायिका व अभिनेत्री हैं। वे ईरानी पॉप संगीत में अपने दिए योगदानों के लिए जानी जाती हैं लेकिन उन्होनें १९५०-१९८० काल में कई ईरानी फ़िल्मों में भी अदाकारी की थी। वे ईरान और मध्य एशिया की सबसे मशहूर गायिका मानी जाती हैं और इस पूरे प्रदेश में अफ़ग़ानिस्तान तक उनकी ख्याति फैली हुई है। १९७९ की ईरानी क्रान्ती के बाद महिला गायिकाओं पर पाबंदी लग गई थी लेकिन उन्होनें फिर भी ईरान न छोड़ा, हालांकि उसके बाद वहाँ प्रदर्शन करना बंद कर दिया। इसके बावजूद उनकी प्रसिद्धी बढ़ती रही है। वर्तमान में वे 'गूगूश म्यूज़िक अकैडमी' नामक फ़ारसी भाषा का टेलिविज़न संगीत मुक़ाबला चलाती हैं। मूल रूप से उनका परिवार अज़रबैजान से था।

इन्हें भी देखें
---------------

* फ़ारसी

सन्दर्भ
-------

1. ↑  "Googoosh. The most celebrated Iranian pop artist of all times" Archived 2013-05-18 at the Wayback Machine. Iran Chamber Society. "Googoosh was born Faegheh Atashin in 1951 on Sarcheshmeh Street, in an old part of Tehran, to Azerbaijani immigrant parents from the former Soviet Union."
2. ↑  Moaveni, Azade (23 मार्च 2001). "Don't Cry for Me, Iran" Archived 2013-06-06 at the Wayback Machine. Time. Retrieved 12 अप्रैल 2007.
**क्रिस्टीन अल्बानेल** (जन्म 25 जून 1955) एक फ्रांसीसी राजनीतिज्ञ और सिविल सेवक है। मई 2007 से जून 2009 तक वह फ्रांस्वा फिलन की सरकार में फ्रांस की संस्कृति और संचार मंत्री थीं। 

अल्बानेल 1982 में, वह पेरिस शहर के प्रशासन में शामिल हुईं, और अपने मंत्रिमंडल में काम करने वाले जैक्स चिरक का पालन किया - जब वह 1986 में प्रधानमंत्री बने और 1995 में फ्रांसीसी राष्ट्रपति। 

वह 2003 में पैलेस ऑफ वर्सेल्स के संग्रहालय और डोमेन प्रशासन के अध्यक्ष बनी। 

2007 में, वह फ्रांस्वा फिलॉन की सरकार में संस्कृति मंत्री नियुक्त किया गया था। इस पद पर रहते हुए, उसने इंटरनेट पर संगीत और वीडियो चोरी को कम करने के उद्देश्य से एक नया कानून प्रस्तावित किया, साथ ही साथ यह सोचकर कि 'अप्रभावी' कानून के पिछले 'स्नातक दंड' की तर्ज पर। इस कदम ने कई बहस पैदा कर दीं क्योंकि दक्षता की स्वतंत्रता के लिए कई निर्दोषताओं की स्वतंत्रता और कानून के सिद्धांतों का बलिदान किया गया, जबकि इंटरनेट प्रौद्योगिकी के अधिकांश विशेषज्ञ ने कहा कि किसी भी विश्वसनीय नियंत्रण प्रणाली की जटिलता को कम करके आंका गया था। 

वह वर्तमान में बहु-राष्ट्रीय दूरसंचार निगम ऑरेंज के कार्यकारी उपाध्यक्ष हैं।

संदर्भ
------

1. ↑  Error: Unable to display the reference properly. See the documentation for details.
2. ↑  Error: Unable to display the reference properly. See the documentation for details.
3. ↑  German National Library; Berlin State Library; Bavarian State Library; Austrian National Library, *एकीकृत प्राधिकरण फ़ाइल*, अभिगमन तिथि 15 दिसम्बर 2014, Wikidata Q36578
4. ↑  "Christine Albanel". Orange. मूल से 5 जुलाई 2012 को पुरालेखित. अभिगमन तिथि 15 August 2012.
छान्दोग्योपनिषद् - चौथा खण्ड

पुराकाल में जबाला के पुत्र सत्यकाम ने अपनी जबाला माता को पुकार कर पूछा ! मैं ब्रह्मचर्य धारण करूँगा । तू बता - मैं कौन गोत्र वाला हूँ ।

वह इस पुत्र को बोली - प्यारे ! मैं नहीं जानती कि किस गोत्र वाला तू है । मैंने अनेक स्थानों में काम करने वाली नौकरानी ने यौवन में तुझे पाया । इस कारण जिस गोत्र वाला तू है वह मैं यह नहीं जानती । जबाला वाली तो मैं हूँ और सत्यकाम नाम तू है । सो "जाबाला सत्यकाम "ही गुरु के पूछने पर कहना ।

वह सत्यकाम गौतम नाम वाले हरिद्रमान् के पुत्र हारिद्र्यप्रत के पास जा कर बोला - मैं भगवान के समीप ब्रह्मचर्यव्रत को पालता हुया रहूँगा । इस कारण भगवान के पास आया हूँ ।

उस सत्यकाम को गौतम ने कहा - प्यारे ! किस गोत्र वाला तू है ? उत्तर में वह बोला - हे भगवान् ! जिस गोत्र वाला मैं हूँ यह मैं नहीं जनता । मैंने अपनी माता को गोत्र पूछा था । उसने मुझे कहा - मैं बहुत स्थानों में काम करती हुई नौकरानी थी । यौवन में तू मुझे प्राप्त हुआ इत्यादि पूर्ववत् । सो मैं सत्यकाम जाबाल हूँ ।

सत्यकाम को गौतम ने कहा - अब्रह्मण - अज्ञानी यह बात नहीं कह सकता । इस कारण तू ब्राह्मण है । प्यारे समिधा ले आ, मैं तुझे उपनयन में लाऊँगा । तू सत्य से चलायमान नहीं हुआ । उस को उपवीत देकर गुरु ने कृश दुर्बल गौऊँ में से चार सौ गौएँ निकल कर उसे कहा - प्यारे ! इन के पीछे जा । इन को वानों में में ले जा । उनको चलाते समय वह बोला - हे गुरो ! सहस्त्र हुए बिना मैं नहीं लोटूँगा । वह बरसों तक वनों में प्रवासी बना रहा । जब वे गोएं सहस्त्र हुईं ।

```
लेखक : पूज्य श्री स्वामी सत्यानन्द जी महाराज 
```

Post by Ashwsni Bedi , shri Ram sharnam , Ludhiana, pb India .
**ख्यात** इतिहास-सम्बन्धी साहित्य है जिसके लेखन का प्रचलन भारत के उन क्षेत्रों में था जिसे आजकल राजस्थान के नाम से जाना जाता है। अर्थात ख्यात ऐतिहासिक दस्तावेज हैं। ख्यात चारण-इतिहासकारों द्वारा लिखित ऐतिहासिक ग्रंथ है जिनमे मध्यकालीन भारत के युद्धों, बलिदानों, वीरता और शौर्य के कृत्यों का इतिहास सम्मिलित है। ख़्यातों को अक्सर उनके लेखकों के नाम से जाना जाता है; जैसे कि, बाँकीदास-री-ख्यात (कविराजा बाँकीदास द्वारा लिखित ख्यात)। कुछ प्रसिद्ध ख्यात निम्नलिखित हैं-

* मुंहता नैणसी री ख्यात
* बाँकीदास री ख्यात
* मुन्दियाड़ री ख्यात
* दयालदास री ख्यात
* जोधपुर राज्य री ख्यात
* उदयभाण चांपावत री ख्यात
* मारवाड़ री ख्यात
* जैसलमेर री ख्यात
* जसवंतसिंघ री ख्यात

परिचय
-----

‘ख्यात’ शब्द मूलतः संस्कृत का शब्द है। ‘ख्या’ धातु में ‘क्त’ प्रत्यय जुड़ने से ‘ख्यात’ शब्द बना हैै, जिसका अर्थ है 'भूतकाल की घटनाओं का वर्णन' या 'भूतकाल को ज्ञात करना'। ख्यातकारों ने ‘ख्यात’ शब्द का प्रयोग 'इतिहास' के रूप में ही किया था। लुईजीपीयो टेस्सीटोरी सर्वप्रथम एवं सर्वाधिक ख्यातों को प्रकाश में लाने वाले व्यक्ति थे। टेस्सीटोरी का सर्वेक्षण न सिर्फ भाषा विज्ञान की दृष्टि से अपितु साहित्य में इतिहास के निर्धारण की दृष्टि से भी श्रेष्ट था।

चारण-राजपूत सभाओं में ख्यात और वार्ताओं का पाठ किया जाता था और इसका उद्देश्य राजपूतों योद्धाओं और चारण विद्वानों दोनों की भव्यता को व्यक्त करना था।

सन्दर्भ
-------

1. 1 2  Kothiyal, Tanuja (2016-03-14). *Nomadic Narratives: A History of Mobility and Identity in the Great Indian Desert* (अंग्रेज़ी में). Cambridge University Press. आई॰ऍस॰बी॰ऍन॰ 978-1-316-67389-8.
2. ↑  Sen, S. P. (1979). *Historical Biography in Indian Literature*. Calcutta: Institute of Historical Studies.

इन्हें भी देखें
---------------

* राजस्थानी साहित्य

बाहरी कड़ियाँ
-------------

* ख्यात साहित्य और इतिहास: एक विश्लेषण  (साहित्यसेतु)
**ज़ंस्कार नदी** भारत के लद्दाख़ केन्द्रशासित प्रदेश के ज़ंस्कार क्षेत्र में बहने वाली सिन्धु नदी की एक उपनदी है।

स्रोत व मार्ग
-------------

ज़ंस्कार नदी के ऊपरी भाग में इसकी दो शाखाएँ हैं। पहली शाखा, डोडा नदी, 4,400 मीटर (14,400 फ़ुट) ऊँचे पेन्सी ला (दर्रे) से आरम्भ होती है और दक्षिणपूर्व दिशा में मुख्य ज़ंस्कार घाटी के साथ-साथ बहती हुई ज़ंस्कार की राजधानी पदुम की ओर जाती है। दूसरी शाखा स्वयं दो उपनदियों से मिलकर बनती है - शिंगो ला के पास उत्पन्न होने वाली करग्याग नदी और बारालाचा ला के पास उत्पन्न होने वाली त्सराप नदी - जिनका संगम पुरने नदी के पास होता है, जिसके बाद यह लुंग्नक नदी या त्सराप नदी कहलाती है और पश्चिमोत्तर दिशा में एक तंग घाटी से होती हुई ज़ंस्कार की मध्य घाटी की ओर जाती है, जहाँ यह डोडा नदी से विलय कर के ज़ंस्कार नदी कहलाती है। यह पूर्वोत्तरी दिशा में ज़ंस्कार तंग घाटी से निकलती हुई लद्दाख़ में निम्मू के पास सिन्धु नदी में विलय हो जाती है।

इन्हें भी देखें
---------------

* डोडा नदी
* त्सराप नदी
* ज़ंस्कार

सन्दर्भ
-------

1. ↑  "On the Mighty Chadar, Everything Freezes but Tears". मूल से 20 दिसंबर 2016 को पुरालेखित. अभिगमन तिथि 18 फ़रवरी 2017.
2. ↑  Lonely Planet guide, *Trekking in the Indian Himalaya* by Garry Weare, page 71
निर्देशांक: 41°37′41″N 48°40′58″E﻿ / ﻿41.62806°N 48.68278°E﻿ / 41.62806; 48.68278

**ख़ुदत** (अन्य नाम, ज़ुदात और ख़ुदाफ़) अज़रबैजान के उत्तरी भाग में स्थित कैस्पियन तराई में स्थित एक शहर है। यह खम्माज रेयॉन का एक हिस्सा है। इसकी आबादी १४,४४२ है।

खुदात का ऐतिहासिक महत्व 18 वीं शताब्दी में हुआ, क्योंकि क़ुर्आन के शासन के तहत क़ुबा ख़ानते की प्रांतीय राजधानी थी। इस समय के दौरान, क्षेत्र के एक निवासी, हुसैन-खान ने फारस में समय बिताया था और शिया इस्लाम को अपनाया था, जिससे शाह की आँखों में एहसान पैदा हो गया, जिसने उन्हें क़ुबा और सलियान खाँते दोनों पर शासन करने दिया। हुसैन-खान ने इस क्षेत्र में लौट आए और खुदात में अपनी राजधानी स्थापित की। यह अवधि 1747 तक चली, जब फारसी शासक नादिर शाह की हत्या कर दी गई। हुसैन-अली, हुसैन-खान के महान-पोते, ने कुबात को एक स्वतंत्र देश में बदलने की कोशिश करने का फैसला किया और ख़ुद को पेश किए गए बेहतर प्राकृतिक सुरक्षा के कारण अपनी राजधानी क़ुबा स्थानांतरित कर दी। शहर बाद में अजरबैजान में महत्व से बाहर हो गया और लोकप्रिय समुद्र तटों और नबरन क्षेत्र के रिसॉर्ट्स में भ्रमण शुरू करने के लिए एक स्थान बन गया है।

सन्दर्भ
-------

1. ↑  World Gazetteer: Azerbaijan Archived 2011-06-22 at the Wayback Machine – World-Gazetteer.com

* Khudat (as Xudat) at GEOnet Names Server
ज़ांस्कर[*मृत कड़ियाँ*] का स्थान मानचित्र 
300x300पिक्सेल[*मृत कड़ियाँ*]
**ज़ंस्कार पर्वतमाला** या **ज़ंस्कार रेंज** जम्मू और कश्मीर और लद्दाख के भारतीय क्षेत्रों में एक पर्वत श्रृंखला है, जो ज़ांस्कर को लद्दाख से अलग करती है। भूवैज्ञानिक रूप से, ज़ांस्कर रेंज टेथिस हिमालय का एक हिस्सा है, जो लगभग 100 किलोमीटर चौड़ा एक पर्यायवाची है जो दृढ़ता से तह और कमजोर, कमतर रूप से रूपांतरित रूप से निर्मित तलछटी श्रृंखला द्वारा निर्मित है। ज़ांस्कर रेंज की औसत ऊँचाई लगभग 6,000 मीटर (19,700) है  फुट)। इसके पूर्वी भाग को रूपशु के नाम से जाना जाता है। यह ट्रांस-हिमालय से संबंधित है।

ज़ांस्कर लगभग 7,000 वर्ग किलोमीटर (2,700 वर्ग मील)क्षेत्र को कवर करता है , 3,500-7,000 की ऊँचाई पर  मीटर (11,500 –23,000 फ़ीट) है। 

ज़स्कर नदी इस सीमा से होकर बहती है और गहरी और संकरी चादर ट्रेक को काटती हुई आगे बढ़ती है। 

यह पर्वतमाला कुछ 400 मील (640 किमी) दक्षिण-पूर्व दिशा में जाती है- ऊपरी सुरु नदी से ऊपरी करनाली नदी तक। कामेट पर्वत (25,446 फीट [7,756 मीटर]) इसका उच्चतम बिंदु है, और सबसे महत्वपूर्ण मार्ग शिपकी ला, लिपु लेख है।

संदर्भ
------

1. 1 2  "Zaskar Range | mountains, Asia". *Encyclopedia Britannica* (अंग्रेज़ी में). मूल से 29 मार्च 2019 को पुरालेखित. अभिगमन तिथि 2017-09-20.
2. ↑  "संग्रहीत प्रति". मूल से 14 जनवरी 2020 को पुरालेखित. अभिगमन तिथि 14 जून 2020.
खंडगिरि का गुफा मठ
उड़ीसा में भुवनेश्वर से सात मील दूर पश्चिमोत्तर में उदयगिरि के निकट की पहाड़ी **खण्डगिरि** कहलाती है। खण्डगिरि का शिखर 123 फुट उँचा है, जो आस-पास की पहाड़ियों में सबसे ऊँचा है। कलिंग नरेश खारवेल का प्रसिद्ध हाथी गुम्फा अभिलेख खण्डगिरि से कुछ ही दूरी पर है।

खण्डगिरि की गुफाएँ जैन सम्प्रदाय से सम्बन्धित हैं। ये गुफाएँ लगभग प्रथम शताब्दी ईसा पूर्व में निर्मित की गई मालूम पड़ती हैं। खण्डगिरि और इससे संबद्ध उदयगिरि में उत्खनित जैन लयण (गुफाएँ) हैं। खंडगिरि स्थित लयणों की संख्या १९ है। इसी प्रकार उदयगिरि में ४४ और नीलगिरि में ३ गुफाएँ हैं। ये सभी ईसापूर्व दूसरी-पहली शती की अनुमान की जाती है। उनके अनेक भागों में मूर्तियों का उच्चित्रण हुआ है। इन गुफाओं में सबसे प्रख्यात हाथी गुंफा है जिसके ऊपर महामेघवाहन खारवेल की प्रशस्ति अंकित है जो ऐतिहासिक दृष्टि से बड़े महत्व का है।

खण्डगिरि की गुफाएँ
* तलोवा गुम्फा संख्या-1
* तलोवा गुम्फा संख्या-2
* अनन्त गुम्फा
* तेन्तुली गुम्फा
* खण्डगिरि गुम्फा
* ध्यान गुम्फा
* नवमुनि गुम्फा
* बड़भूजी गुम्फा
* त्रिशूल गुम्फा
* अम्बिका गुम्फा
* लालतेन्दु केसरी गुम्फा
* अनाम
* अनाम
* एकादशी गुम्फा
* अनाम

इन्हें भी देखें
---------------

* उदयगिरि और खंडगिरि
* हाथीगुम्फा
* खारवेल
**गोर्खा नेशनल लिबरेशन फ्रंट** (जीएनएलएफ) (गोर्खा राष्ट्रिय मुक्ति मोर्चा) दार्जिलिंग जिला [[पश्चिम बंगाल] ], भारत का एक राजनैतिक दल है। यह 1980 में सुभाष घिसिंग द्वारा गोर्खालैंड भारत के भीतर राज्य मांग के उद्देश्य के साथ बनाया गया था।

प्रारंभिक इतिहास
----------------

घिसिंग नें पश्चिम बंगाल के उत्तरी क्षेत्रों (दार्जिलिंग, डुवर्स) में 1980 के दशक के दौरान, जीएनएलएफ एक अलग गोर्खालैंड राज्य के निर्माण के लिए एक गहन और अक्सर हिंसक अभियान का नेतृत्व किया, यह आंदोलन 1985-1986 के आसपास अपने चरम पर पहुंच गया। 22 अगस्त 1988, सुभाष घिसिंग नें जीएनएलएफ, *दार्जिलिंग हिल समझौते* पर हस्ताक्षर किया और दार्जिलिंग गोर्खा पार्वत्य परिषद बानाया गया।

चुनावी इतिहास
-------------

### राज्य विधानसभा

जीएनएलएफ 1991 में पश्चिम बंगाल राज्य विधानसभा चुनावों का बहिष्कार किया। कलिम्पोंग (विधान सभा निर्वाचन क्षेत्र) और कर्सियांग 1996 में विधानसभा चुनाव, 2001, जीएनएलएफ तीन विधानसभा सीटें जीतीं और 2006 में दार्जिलिंग (विधान सभा निर्वाचन क्षेत्र) से हर एक जीता।

### लोक सभा

दार्जिलिंग गोर्खा पर्वतीय परिषद
-------------------------------

छठी अनुसूची
-----------

पतन
---

DGHC 2004 में चुनाव होने थे। हालांकि, सरकार ने चुनावों को पकड़ नहीं करने का फैसला किया और बजाय सुभाष Ghisingh के छठी अनुसूची तक DGHC परिषद स्थापित किया गया था की एकमात्र कार्यवाहक पूर्व पार्षदों की DGHC के बीच असंतोष तेजी से बढ़ी है। उनमें से, बिमल गुरुंग, एक बार घीसिंग के विश्वसनीय सहयोगी, जीएनएलएफ से दूर तोड़ने का फैसला किया। के लिए एक जन समर्थन पर सवारी प्रशांत तमांग, इंडियन आइडल दार्जिलिंग से प्रतियोगी, बिमल जल्दी से जनता के समर्थन पर वह प्रशान्त समर्थन के लिए प्राप्त पूँजीकृत और बिजली की सीट से Ghisingh उखाड़ फेंकने में सक्षम था। घीसिंग निवास बदलाव का फैसला किया जलपाईगुड़ी और जीएनएलएफ के लिए अपने समर्थन और कार्यकर्ताओं का सबसे खो दिया है गोरखा जनमुक्ति मोर्चा, [बिमल गुरुंग की अध्यक्षता में एक नई पार्टी []].

पश्चिम बंगाल विधानसभा चुनाव 2011
--------------------------------

तीन साल के लिए राजनीतिक सीतनिद्रा में झूठ बोल के बाद, जीएनएलएफ प्रमुख सुभाष Ghisingh घोषणा की कि उनकी पार्टी पश्चिम बंगाल विधान सभा चुनाव 2011 चुनाव लड़ने होगा. सुभाष Ghisingh भारत के 9 पर 8 अप्रैल 2011 विधानसभा चुनाव के आगे "निर्वासन" के तीन साल के बाद दार्जिलिंग लौट 2011" अप्रैल. तीनों जीएनएलएफ दार्जिलिंग, [से प्रकाश दहल [कलिमपॉन्ग (विधान सभा निर्वाचन क्षेत्र) | कलिमपॉन्ग] और Pemu छेत्री [से कुर्सियांग (विधान सभा निर्वाचन क्षेत्र) |. कुर्सियांग] 18 अप्रैल 2011 को आयोजित चुनाव हार < रेफरी नाम = "IBNLive.com" />

सन्दर्भ
-------



1. ↑
2. ↑
**खरतरगच्छ** जैन संप्रदाय का एक पंथ है। 

इस गच्छ की उपलब्ध पट्टावली के अनुसार महावीर के प्रथम शिष्य गौतम हुए। जिनेश्वर सूरि रचित कथाकोषप्रकरण की प्रस्तावना में इस गच्छ के संबंध में बताया गया है कि जिनेश्वर सूरि के एक प्रशिष्य जिनबल्लभ सूरि नामक आचार्य थे। इनका समय १११२ से ११५४ ई. है। इनका जिनदत्त सूरि नामक एक पट्टधर था। ये दोनों ही प्रकांड पंडित और चरित्रवान् थे। इन लोगों के प्रभाव से मारवाड़, मेवाड़, बागड़, सिंध, दिल्ली एवं गुजरात प्रदेश के अनेक लोगों ने जैन धर्म की दीक्षा ली। उन लोगों ने इन स्थानों पर अपने पक्ष के अनेक जिन मंदिर और जैन उपाश्रय बनवाए और अपने पक्ष को विधिपक्ष नाम दिया। उनके शिष्यों ने जो जिन मंदिर बनवाए वे विधि चैत्य कहलाए। यही विधि पक्ष कालांतर में खरतरगच्छ कहा जाने लगा और यही नाम आज भी प्रचलित है।

इस गच्छ में अनेक गंभीर एवं प्रभावशाली आचार्य हुए हैं। उन्होंने भाषा, साहित्य, इतिहास, दर्शन, ज्योतिष, वैद्यक आदि विषयों पर संस्कृत, प्राकृत अपभ्रंश एवं देश भाषा में हजारों ग्रंथ लिखे। उनके ये ग्रंथ केवल जैन धर्म की दृष्टि से ही महत्व के नहीं हैं, वरन समस्त भारतीय संस्कृति के गौरव माने जाते हैं।
**ख़ीवा ख़ानत​** (उज़बेक: خیوه خانلیگی‎, ख़ीवा ख़ानलीगी; अंग्रेज़ी: Khanate of Khiva) मध्य एशिया के ख़्वारेज़्म क्षेत्र में स्थित १५११ से १९२० तक चलने वाली एक उज़बेक ख़ानत​ थी। इसके ख़ान (शासक) मंगोल साम्राज्य के संस्थापक चंगेज़ ख़ान के ज्येष्ठ पुत्र जोची ख़ान के पाँचवे बेटे शेयबान के वंशज थे और उनके राज में केवल १७४०-१७४६ काल में खलल पड़ा जब ईरान के तुर्क-मूल के अफ़शारी राजवंश के नादिर शाह ने आकर यहाँ ६ वर्षों के अन्तराल के लिए क़ब्ज़ा कर लिया।

विवरण
-----

ख़ीवा ख़ानत आमू दरिया के निचले हिस्से में और अरल सागर के दक्षिण में केन्द्रित थी। इसकी राजधानी ख़ीवा शहर था। १९वीं सदी में रूसी साम्राज्य के यहाँ फैल जाने से पहले आधुनिक पश्चिमी उज़बेकिस्तान, दक्षिणपश्चिमी काज़ाख़स्तान और तुर्कमेनिस्तान का अधिकतर भाग इस ख़ानत में शामिल था। १८७३ में इसका अधिकतर हिस्सा रूस ने ले लिया और बचीकुची सिकुड़ी-हुई ख़ानत भी रूस के अधीनता मानने पर विवश हो गई। जब १९१७ में रूसे में अक्टूबर समाजवादी क्रांति हुई तो यहाँ भी क्रान्ति हो गई और १९२० में ख़ानत की जगह 'ख़ोरेज़्म जनवादी सोवियत गणतंत्र' घोषित कर दिया गया। १९२४ में इसे औपचारिक रूप से सोवियत संघ का भाग बना दिया गया। वर्तमान में इसका अधिकाँश क्षेत्र उज़बेकिस्तान के क़ाराक़ालपाक़स्तान और ख़ोरज़्म प्रान्त में सम्मिलित है।

इन्हें भी देखें
---------------

* ख़ीवा

सन्दर्भ
-------

1. ↑  Nancy Rosenberger (2011), *Seeking Food Rights: Nation, Inequality and Repression in Uzbekistan*, p.27